
Изх. №61-00-545/30.09.2024
ДО 

ОБЩИНСКИ СЪВЕТ
ЗЛАТОГРАД
ДОКЛАДНА ЗАПИСКА

от Мирослав Митков Янчев  - Кмет на община Златоград
Относно: Финансова подкрепа за мъжки футболен и мъжки баскетболен отбор
 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 

През последните месеци сме свидетели на възобновяването на спортните традиции във футбола и баскетбола в Златоград, в мъжкото направление на тези два вида спорт. Община Златоград винаги е подкрепяла развитието на детско-юношеския и масов спорт, което доведе до естественото продължение – създаване и функциониране на мъжки отбори, които да бъдат пример за всички деца и подрастващи, да мотивират още повече младежи да спортуват активно, а също така, да създават една страхотна атмосфера по време на мачовете, която да предизвика интереса сред цялата златоградска общественост, както е било и преди.

Мъжкият футболен отбор на ФК „Вихър 1965“, участва в Междуобластно първенство Кърджали-Смолян, а в изиграните първи официални срещи, вече постигна три успеха, последните два, от които, се превърнаха в истински празник за Златоград. Участието на отбора в първенството, неминуемо води да увеличаване на разходите, което пък води до необходимост от сериозни финансови средства, най-вече за заплащане на съдийски и медицински такси, за охрана, средства за транспорт, такси за картотекиране на състезатели и др.

През миналата състезателна година, мъжкият баскетболен отбор на Златоград, постигна нещо изключително - още в първото си участие в Б група на Българската баскетболна лига, достигна до третото място в Националните финали и се окичи с бронзовите медали. Нещо, което нито един друг клуб, преди това, не е постигал. Съвсем нормалното продължение на развитието на отбора е тазгодишното му участие в А група на Българска баскетболна лига – второто ниво на баскетбола в България. Разбира се, този успех, води след себе си повече предизвикателства, с които ръководителите и състезателите трябва да се справят. Подобно участие на високо ниво изисква и повече финансови средства. 
Предвид гореизложеното, предлагам на Общински съвет, за разглеждане и обсъждане, следния проект на:

  Р Е Ш Е Н И Е :
На основание чл. 124, ал.2 от Закона за публичните финанси, Общински съвет Златоград,
РЕШИ:

1. Одобрява целеви финансови средства за подпомагане дейността на мъжкия футболен отбор на ФК „В**** ****“ гр. Златоград, в размер на 5 000 лева;
2. Одобрява целеви финансови средства за подпомагане дейността на мъжкия баскетболен отбор на СК по баскетбол „З******“, в размер на 5 000 лева;
3. Упълномощава Кмета на Община Златоград да определи и договори условията по предоставянето и отчитането на целевите средства по т.1 и т.2.

4. Средствата по т.1 и т.2, да се осигурят за сметка на резерва за непредвидени и неотложни разходи за 2024 г. от дейност “Резерв“.

5. Кметът на Община Златоград да извърши съответните промени по бюджета на общината за 2024 г.


С уважение,


МИРОСЛАВ ЯНЧЕВ

Кмет на Община Златоград

КБ/ЛА



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

